smcproject/ml-wiki-sentences huggingface dataset:
The Orlando character who appears in Alan Moore 's The League of Extraordinary Gentlemen series is an amalgamation of this character and several other fictional Orlandos/Rolands. Orlando: A Biography , by Virginia Woolf, was the inspiration for the 1992 film Orlando , directed by Sally Potter and starring Tilda Swinton. Roland is an important element in the plot of Michael Moorcock 's Elric series of novels, appearing in book 6 "Stormbringer".
അവലംബം സ്രോതസ്സുകൾ Lojek, A. – Adamová, K.: "About Statues of Rolands in Bohemia," Journal on European History of Law ,  Vol.3/2012, No. 1, s. 136-138.
(ISSN 2042-6402).
Adriana Kremenjas-Danicic (Ed.): Roland's European Paths .
Europski dom Dubrovnik, Dubrovnik 2006 ( ISBN 953-95338-0-5 ).
Susan P. Millinger, "Epic Values: The Song of Roland," in Jason Glenn (ed), The Middle Ages in Texts and Texture: Reflections on Medieval Sources (Toronto, University of Toronto, 2012), പുറത്തേക്കുള്ള കണ്ണികൾ
റോയൽ ബൊട്ടാണിക്കൽ പാർക്ക്, ലാമ്പെൾറി
റോയൽ ബൊട്ടാണിക്കൽ പാർക്ക് , ഭൂട്ടാനിലെ ആദ്യത്തെ സസ്യോദ്യാനം ആണ്.
ഡോച്ചുല പാസിൻറെ പശ്ചാത്തലത്തിലാണ് ലാമ്പെൾറി സ്ഥിതി ചെയ്യുന്നത്.
125 ഏക്കർ (51 ഹെക്ടർ) വിസ്തൃതിയിൽ വ്യാപിച്ചുകിടക്കുന്ന ഈ സസ്യോദ്യാനം ജിഗ്മെ സിങ്കിയെ വാൻചുക് ദേശീയോദ്യാനത്തിനും ജിഗ്മെ ദോർജി വാൻചുക് ദേശീയോദ്യാന ത്തിനുമിടയിലെ ജൈവശാസ്ത്ര ഇടനാഴിയായി പ്രവർത്തിക്കുന്നു.
ഇവിടെ നട്ടുപിടിപ്പിച്ചിരിക്കുന്ന ആകെയുള്ള 46 ഇനം റോഡോഡെൻഡ്രോൺ സസ്യയിനങ്ങളിലെ, 18 വർഗ്ഗങ്ങൾ തദ്ദേശീയവും മറ്റു 28 ഇനങ്ങളെ ഭൂട്ടാനിലെ വിവിധ പ്രദേശത്തുനിന്ന് കൊണ്ടുവന്ന് ഇവിടെ നട്ടുവളർത്തുകയും ചെയ്തതാണ്.
ഈ റോഡോഡെൻഡ്രോം സസ്യങ്ങൾ മാർച്ച് മദ്ധ്യത്തിനും ആഗസ്റ്റ് ആദ്യവും പുഷ്പിക്കുന്നു.
ഈ സസ്യോദ്യാനത്തിൻറെ പരിധിയ്ക്കുള്ളിലായി 3100 മീറ്റർ ഉയരമുള്ള ഡോച്ചുള പാസിൽ 108 സ്തൂപങ്ങൾ (ചോർട്ടെൻസ്) നിലിൽക്കുന്നുണ്ട്.
2008 ജൂൺ മാസത്തിൽ ഈ ഉദ്യാനം ജിഗ്മെ കെസാർ നംഗ്യാൽ വാൻചുക്കിൻറെ കീരീടാധാരണ വാർഷികം, ഭൂട്ടാനിലെ രാജവാഴ്ചയുടെ നൂറാം വാർഷികം എന്നീ ആഘോഷങ്ങളുടെ സമയത്താണ് ഔദ്യോഗികമായി തുറന്നുകൊടുത്തത്.
ഫെൻഡെൻ ഗ്യാംറ്റ്ഷോ ആണ് പാർക്കിൻറെ നടത്തിപ്പുകാരൻ.
ഇദ്ദേഹം ചെറുപ്പക്കാരും വിനീതരും കഠിനാധ്വാനികളുമായ ഒരു കൂട്ടം ജീവനക്കാരുടെ സാങ്കേതിക ടീമിനെ നയിക്കുന്നു.
ഉദ്യാനത്തിൽ സന്ദർശകർക്കു സൌക്യര്യമൊരുക്കിക്കൊടുക്കുന്ന ഒരു കേന്ദ്രം വേനൽക്കാലത്ത് രാവിലെ 9 മണി മുതൽ വൈകിട്ട് 5 മണിവരെയും, ശൈത്യകാലത്ത് രാവിലെ 9 മണി മുതൽ വൈകിട്ട് 4 മണിവരെയും ഉദ്യാനത്തിനുള്ളിൽ പ്രവർത്തിക്കുന്നു.
പൊതുജനങ്ങൾക്ക് മാലിന്യ നിർമാർജ്ജന പദ്ധതികളെക്കുറിച്ചു ബോധവത്കരണം നടത്താനുള്ള വിവിധ പരിപാടികളുമായി ഈ സസ്യോദ്യാനം മുന്നോട്ട് പോകുന്നു.
ഗാർബേജ് ഇൻ, ഗാർബേജ് ഔട്ട് പോളിസിയ്ക്ക് ഈ ഉദ്യാനം  പ്രാമുഖ്യം കൊടുക്കുന്നു.
സമുദ്രനിരപ്പിൽ നിന്നും ഏകദേശം 2,100 മീറ്റർ (6,900 അടി) ഉയരത്തിനും 3,750 മീറ്റർ (12,300 അടി) ഉയരത്തിനും ഇടയിലാണ് ഈ സസ്യോദ്യാനം സ്ഥിതി ചെയ്യുന്നത്.
സിൻചുല , ഹെലേല , ഡോച്ചുല എന്നീ മലനിരകളുടെ മുക്കവലയാണ് ഈ സസ്യോദ്യാനം.
അതിനുള്ളിലായി റോഡോഡെൻഡ്രോണുകളുടെ ഒരു ബൊട്ടാണിക്കൽ പാർക്ക് ഉണ്ട്.
ബാരിറ്റ്ഷോ എന്ന പേരിലറിയപ്പെടുന്നതും തദ്ദേശീയരായ ആളുകൾ അർപ്പണ മനോഭാവത്തോടെ മതപരമായ ചടങ്ങുകൾ ചെയ്യുന്നതിനുപയോഗിക്കുന്നതുമായ ഒരു തടാകം ഈ ഉദ്യാനത്തിനുള്ളിലായിട്ടുണ്ട്.
റോഡോഡെൻഡ്രോൺ വാക്ക് (1 കിലോമീറ്റർ), സെർച്ചു നേച്ചർ ട്രെയിൽ (1 കിലോമീറ്റർ - 0.62 മൈൽ), ഡോച്ചുല നേച്ചർ ട്രെയിൽ (1.5 കിലോമീറ്റർ - 0.93 മൈൽ), ലുമിറ്റ്സാവാ പ്രാചീന ട്രെയിൽ (4.7 കിലോമീറ്റർ - 2.9 മൈൽ), ലുങ്ച്ചു റ്റ്ഷെ തീർത്ഥാടന പാത (3.5 കിലോമീറ്റർ - 2.2 മൈൽ), താഡ്ന ജങ്കിൾ വാക്ക് (125 കിലോമീറ്റർ - 78 മൈൽ) എന്നിങ്ങനെ നിരവധി ട്രെക്കിങ്ങ് പാതകൾ ഇവിടെ നിലനിൽക്കുന്നു.
തിംഫുവിൽ നിന്ന് 30 കിലോമീറ്റർ അകലെ ലാമ്പെരി യിലാണ് പാർക്ക് സ്ഥിതി ചെയ്യുന്നത്.
റോഡോഡെൻഡ്രോൺസിനു പുറമേ ഈ സസ്യോദ്യാനത്തിൽ 115 തരം പന്നൽച്ചെടികൾ ഉൾപ്പെടെ, അനേകം വർഗ്ഗങ്ങളിലുള്ള മറ്റ് സസ്യങ്ങളുമുണ്ട്.
മറ്റു പ്രധാന വൃക്ഷങ്ങളിൽ ചിലത്, ഓക്ക് , മഗ്നോളിയ , ബിർച്ച് എന്നിവയാണ്.
പക്ഷി നിരീക്ഷണ മേഖലയും ഇവിടെയുണ്ട്.
കൂടാതെ 46 ഇനങ്ങളിലായി ഒരു പ്രത്യേക പ്രദേശം, ആവാസവ്യവസ്ഥ, അല്ലെങ്കിൽ ഭൂമിശാസ്ത്രപരമായ പ്രത്യേകതകളിൽ ജീവിക്കുന്നയിനം പക്ഷികളെ ഇവിടെ കണ്ടെത്തിയിട്ടുണ്ട്.
ചില അപൂർവ്വ ജനുസുകളെ റിപ്പോർട്ട് ചെയ്തതിൽ monal pheasants , blood pheasants ( Ithaginis cruentus ) എന്നവ ഉൾപ്പെടുന്നു.
കസ്തൂരിമാൻ , കടുവ , പുള്ളിപ്പുലി , ചുവന്ന പാണ്ട , പുള്ളിപ്പുലിപ്പൂച്ച എന്നിവയെല്ലാം ഉൾപ്പെടുന്ന 21 ഇനം മൃഗങ്ങളെയും ഇവിടെ കണ്ടെത്തിയിട്ടുണ്ട്.
റോയൽ മാനസ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Royal_Manas_National_Park
26°53′58″N 90°45′29″E ﻿ / ﻿ 26.89944°N 90.75806°E ﻿ / 26.89944; 90.75806
ഗോൾഡൻ ലാൻഗുർ ( Presbytis geei ).
ഭൂട്ടാനിലെ പഴയ ദേശീയോദ്യാനങ്ങളിലൊന്നായ റോയൽ മാനസ് ദേശീയോദ്യാനം ഭൂട്ടാന്റെ ദക്ഷിണമധ്യഭാഗത്തായി സ്ഥിതിചെയ്യുന്നു.
ഇവിടത്തെ രാജകീയ ഭരണകൂടം ശ്രേഷ്ഠമൂല്യമുള്ള വംശപാരമ്പര്യത്തിൽപ്പെട്ട സസ്യങ്ങളെ സംരക്ഷിക്കുന്ന സ്ഥലമായിട്ടാണ് ഈ ഉദ്യാനത്തെ പരിഗണിക്കുന്നത്.
1966-ൽ ഭൂട്ടാനിലെ ഒരു വന്യമൃഗസംരക്ഷണകേന്ദ്രമായി പ്രഖ്യാപിക്കപ്പെട്ട ഒരു സംരക്ഷിതമേഖല കൂടിയായ ഈ ദേശീയോദ്യാനം 1993-ൽ പരിഷ്ക്കരിച്ച് ഭൂട്ടാനിലെ നാലാമത്തെ ദേശീയോദ്യാനമായി ഉയർത്തി.
യുനെസ്കോയുടെ ലോക പൈതൃക പട്ടികയിൽപ്പെട്ട ആസാം സംസ്ഥാനത്തിലെ (ഇന്ത്യ) മാനസ് ദേശീയോദ്യാനം , റോയൽ മാനസ് ദേശീയോദ്യാനത്തിന്റെ വടക്കുഭാഗത്ത് കാണപ്പെടുന്നു.
ജിഗ്മെ സിന്ഗ്യെവാഞ്ചുക് ദേശീയോദ്യാനത്തിന്റെ തെക്കുകിഴക്കായി റോയൽ മാനസ് ദേശീയോദ്യാനം സ്ഥിതിചെയ്യുന്നു.
ഫിബ്സൂ വന്യജീവി സംരക്ഷണ കേന്ദ്രം , ജിഗ്മെ സിന്ഗ്യെവാഞ്ചുക് ദേശീയോദ്യാനം , ത്രുംഷിങ്ല നാഷണൽ പാർക്ക് , കാലിംഗ് വന്യജീവി സംരക്ഷണകേന്ദ്രം എന്നിവ റോയൽ മാനസ് ദേശീയോദ്യാനവുമായി ഒരു ജൈവ വാതിലിലൂടെ ബന്ധിച്ചിരിക്കുന്നു.
കിഴക്ക് സർപാങ് ജില്ലയിലും, ഴെംഗാങ് ജില്ലയുടെ പടിഞ്ഞാറൻ പകുതിയിലും, പെമാഗാറ്റ്ഷെൽ ജില്ലയുടെ പടിഞ്ഞാറൻ ഭാഗത്തുമായി കിടക്കുന്ന ഈ ഉദ്യാനം 1,057 ചതുരശ്രകി.
(408 സ്ക്വയർ മീ.) വിസ്തൃതിയിൽ വലിയ ഭൂപ്രദേശമായി വ്യാപിച്ചുകിടക്കുന്നു.
കിഴക്കൻ ഹിമാലയൻ മേഖലയിലായി വ്യാപിച്ചുകിടക്കുന്ന ഇവിടെ ഇലപൊഴിക്കുന്ന നിത്യഹരിത വനങ്ങളും , കിഴക്കൻ ഹിമാലയൻ വിസ്തൃത വനങ്ങളും (500-1000മീ.), ഹിമാലയൻ സബ്ട്രോപിക്കൽ പൈൻ വനങ്ങളും കാണപ്പെടുന്നു.
ഉദ്യാനത്തിന്റെ 90% ഭാഗങ്ങളും വനങ്ങളാൽ നിബിഡമാണ് ബാക്കിഭാഗം ചോലവനങ്ങളും സാവന്ന പുൽപ്രദേശങ്ങളും ( 500മീ.) കൊണ്ട് നിറഞ്ഞുകിടക്കുന്നു.
പർവ്വതനിരകളിൽ ഓക്ക് മരങ്ങൾ നിറഞ്ഞ വനങ്ങളും ( കാലാവസ്ഥ
റോയൽ മാനസ് ദേശീയോദ്യാനത്തിൽ നവംബർ മുതൽ മാർച്ച് വരെ വേനൽക്കാലം തികച്ചും സുഖകരമാണ്.
എന്നാൽ ശരത്കാലം തണുപ്പേറിയതാണ്.
മേയ് മുതൽ സെപ്റ്റംബർ വരെ മൺസൂൺ കാലാവസ്ഥയാണുള്ളത്.
ശരാശരി 5,000 മി.മീ.
മഴ വരെ ഇവിടെ ലഭിക്കുന്നു.
താപനില 10 ഡിഗ്രിസെന്റി ഗ്രേഡിലും താഴെയാണ് കണ്ടുവരുന്നത് .
ഹിമാലയൻ സബ്ട്രോപ്പിക്കൽ പൈൻ ഫോറസ്റ്റും , കിഴക്കൻ ഹിമാലയൻ ബ്രോഡ് ലീഫ് വനങ്ങളും ചേർന്നതാണ് സസ്യജാലങ്ങൾ.
മതപരമായ ആചാരാനുഷ്ഠാനങ്ങൾക്കും, വാണിജ്യപരമായ ആവശ്യങ്ങൾക്കു വേണ്ടിയും, മരുന്നുകൾക്കും, ആഹാരങ്ങൾക്കായും, 900-ത്തിൽപ്പരം വിവിധ വർഗ്ഗത്തിൽപ്പെട്ട സസ്യങ്ങളെ ഈ ഉദ്യാനത്തിൽ പരിപാലിക്കപ്പെടുന്നു.
ഈ ദേശീയോദ്യാനത്തിലെ ഒറ്റപ്പെട്ട ഗ്രാമങ്ങളിൽ ഏകദേശം 5,000-ത്തിൽപരം ജനങ്ങൾ പാർക്കുന്നു.
ഭൂട്ടാനിലെ ഏറ്റവും വലിയ നദികളിലൊന്നായ മാനസ് നദിയിലും അതിന്റെ പോഷകനദികളിലുമായി മൂന്നുവർഗ്ഗങ്ങളിൽപ്പട്ട മഷീർ മത്സ്യങ്ങൾ, ഡീപ്പ് ബോഡീഡ് മഷീർ ( Tor tor ), ഗോൾഡൻ മഷീർ ( Tor putitora ), ചോക്കളേറ്റ് മഷീർ ( Acrossocheilus hexangonolepis ) എന്നിവയെ കണ്ടുവരുന്നു.
10,000-ത്തിൽപരം ഷഡ്പദങ്ങളും ജൈവവൈവിധ്യത്തിൽപ്പെടുന്നു.
ഈ ദേശീയോദ്യാനത്തിൽ 2006-ലെ കണക്കുപ്രകാരം 59 തരം സസ്തനികൾ  ഉള്ളതായി കണക്കാക്കപ്പെടുന്നു.
ഇവിടെ 25-35 റോയൽ ബംഗാൾ കടുവകൾ ( Panthera tigris tigris ) യഥേഷ്ടം വിഹരിക്കുന്നു.
വലിയ സസ്തനികളായ കാട്ടെരുമ , കാട്ടുപോത്ത് ( Bos gaurus ), മ്ലാവ് , ഏഷ്യൻ ആനകൾ , തേൻകരടി , പുലി , ഹിമാലയൻ ബ്ലാക്ക് ബീയർ തുടങ്ങിയ മൃഗങ്ങളും കണ്ടുവരുന്നു.
ലാർജ് ഇൻഡ്യൻ സിവെറ്റ് ( Viverra zibetha ), മരപ്പട്ടി ( Paguma larvata ), ബിൻഡുറോങ് ( Arctictis binturong ), ക്രാബ്-ഈറ്റിങ് മങ്കൂസ് ( Herpestes urva ), ഹിമാലയൻ മാർട്ടെൻ ( Martes flavigula ), ആസ്സാം മുയലുകൾ ,( Caprolagus hispidus ), ഗോൾഡൻ ലാൻഗുർ ( Presbytis geei ), മുള്ളൻ പന്നി ( Sus salvanius ), ഇന്ത്യൻ കാണ്ടാമൃഗം ( Rhinoceros unicornis ), വൈൽഡ് ഡോഗ്, ഏഷ്യൻ ബ്രഷ്-റ്റെയിൽഡ് പോർക്കുപൈൻ ( Atherurus macrourus ), ഗംഗാ ഡോൾഫിൻ ( Platanista ), മുതലായവയും ഈ ഉദ്യാനം വാസസ്ഥലമാക്കിയിരിക്കുന്നു.
ലോകത്ത് വളരെ കുറച്ച് മാത്രം കണ്ടുവരുന്ന 8 വ്യത്യസ്തവർഗ്ഗത്തിൽപ്പെട്ട പൂച്ചകളെ ഈ സംരക്ഷിതപ്രദേശങ്ങളിൽ കണ്ടുവരുന്നു .
2006-ലെ സർവ്വേപ്രകാരം ഈ ദേശീയോദ്യാനത്തിൽ 427 വിവിധയിനം പക്ഷികൾ ഉള്ളതായി രേഖപ്പെടുത്തിയിരിക്കുന്നു.
അതിനുശേഷം മൂന്ന് പക്ഷിവർഗ്ഗങ്ങളെ  കൂടി  ലിസ്റ്റിലുൾപ്പെടുത്തിയപ്പോൾ എണ്ണം 430 ഇനമായി ഉയർന്നു.
രണ്ട് സംരക്ഷിത വർഗ്ഗങ്ങൾ കൂടി ഈ ഉദ്യാനത്തിലുണ്ട്.
ഈ പക്ഷികളെ 1995-ലെ ഷെഡ്യൂൾ 1 വന-പ്രകൃതി സംരക്ഷണനിയമപ്രകാരം ലിസ്റ്റിൽ ഉൾപ്പെടുത്തിയിട്ടുണ്ട്.
ഇതുകൂടാതെ രണ്ടിലധികം പുതിയവർഗ്ഗങ്ങൾ ( കിന്നരി പ്രാപ്പരുന്ത് , തവിട്ടുകൊക്ക് ) കൂടി ഈ ദേശീയോദ്യാനത്തിൽ ഉള്ളതായി രേഖപ്പെടുത്തിയിരിക്കുന്നു.
ചെങ്കഴുത്തൻ വേഴാമ്പൽ ( Aceros nipalensis ), പല്ലാസ് ഫിഷ് ഈഗിൾ ( Haliaeetus leucoryphus ), വൈറ്റ്-ബെല്ലീഡ് ഹെറോൺ ( Ardea insignis ), സ്പോട്ടഡ് ഇലാക്കൂറ ( Elachura formosa ), ഏഷ്യൻ എമറാൾഡ് കുക്കൂ ( Chrysococcyx maculatus ), മേനിപ്പാറക്കിളി ( Monticola cinclorhynchus ) എന്നീ  ഇനങ്ങളും ഇവിടെ സ്വൈരമായി ചേക്കേറുന്നു .
ചിത്രശാല ഹിമാലയൻ മാർട്ടെൻ കാട്ടെരുമ മേനിപ്പാറക്കിളി കിന്നരി പ്രാപ്പരുന്ത് ചെങ്കഴുത്തൻ വേഴാമ്പൽ ആസാം-ഭൂട്ടാൻ ബോർഡറിലെ മാനസ് നദി ഇതും കാണുക ഭൂട്ടാന്റെ ദേശീയ ഉദ്യാനങ്ങളുടെ പട്ടിക ഭൂട്ടന്റെ സംരക്ഷിത മേഖലകളുടെ പട്ടിക മാനസ് ദേശീയോദ്യാനം — adjacent in Assam, India .
അവലംബം "Parks of Bhutan".
Bhutan Trust Fund for Environmental Conservation online.
Bhutan Trust Fund.
Retrieved 2011-03-26.
http://www.himalayanadventures.net/royal-manas-national-park.html Archived 2017-11-11 at the Wayback Machine .
http://whc.unesco.org/en/tentativelists/5698/
റോയൽ വില്യം റോസ് ഇംഗ്ലീഷ് വിലാസം https://ml.wikipedia.org/wiki/Royal_William_rose
KORzaun' എന്ന പേരിൽ രജിസ്റ്റർ ചെയ്ത ചുവന്ന ഹൈബ്രിഡ് ടീ റോസ് കൾട്ടിവർ ആണ് റോയൽ വില്യം റോസ്.
ഇത് 'ഫ്യൂയർസോബർ' (Kordes 1973) എന്ന കൾട്ടിവറിൽ നിന്നും റീമർ കോർഡസ് വികസിപ്പിച്ചെടുത്തു.
ഫ്രാഗ്രൻറ് ചാം, ഡഫ്റ്റ്സുബേർ, ലാ മാഗി ഡു പാറ്ഫം, ലിയോനറ ക്രിസ്റ്റിൻ എന്നിവ വിപണിയിലെ മറ്റ് പേരുകളിൽ ഉൾപ്പെടുന്നു.
ദി അൾട്ടിമേറ്റ് റോസ് ബുക്ക് പ്രകാരം, ഈ റോസ് 1983-ൽ പരിചയപ്പെടുത്തിയിരിക്കുന്നത് ബ്രിട്ടനിലെ വില്യം രാജകുമാരന്റെ ജനനം ആഘോഷിക്കുമ്പോഴും ബ്രിട്ടീഷ് കിരീടധാരണം നടക്കുമ്പോഴുമാണ്.
കാതറിൻ മിഡിൽട്ടൺ, വില്യം രാജകുമാരൻ എന്നിവരുടെ വിവാഹ ആഘോഷത്തിനുവേണ്ടി വിൻഡ്സർ ഗ്രേറ്റ് പാർക്ക് സവീൽ ഗാർഡനിൽ റോയൽ വില്യം റോസ് കൃഷി ചെയ്തിരുന്നു.
ശരാശരി 13 സെന്റിമീറ്റർ (5 ") വ്യാസത്തിൽ വരെ വളരുന്ന റോസ കൾട്ടിവറിൽ ഉണ്ടാകുന്ന ഇരുണ്ട ചുവപ്പ് പൂക്കൾ ശക്തമായ സുഗന്ധമുള്ളവയാണ്.
അവലംബം ബാഹ്യ ലിങ്കുകൾ Wikimedia Commons has media related to Rosa Royal William .
Entry in HelpMeFind Roses Savill Garden
മില്ലർ ഇംഗ്ലീഷ് വിലാസം https://ml.wikipedia.org/wiki/Roland_E.
കേരളീയ മുസ്ലീങ്ങളെക്കുറിച്ചുള്ള പഠനത്തിലൂടെ പ്രസിദ്ധനായ ഒരു കനേഡിയൻ ചരിത്രകാരനും അക്കാദമികുമാണ് റോളണ്ട് ഇ.
മില്ലർ (Roland E. Miller) .
റെജിന സർവകലാശാല (സസ്‌കാച്ചെവൻ) ലൂഥർ കോളേജിലെ ഇസ്ലാമിന്റെയും ലോക മതങ്ങളുടെയും പ്രൊഫസർ ആണ്.
മിനസോട്ടയിലെ ലൂഥർ സെമിനാരിയിലെ എമിരിറ്റസ് പ്രൊഫസറായും പ്രവർത്തിക്കുന്നു.
"ആധുനിക മാപ്പിള [കേരള മുസ്ലീം] ജീവിതത്തിലെ പ്രമുഖ വിദേശ പണ്ഡിതൻ" എന്നാണ്  ചരിത്രകാരനായ റോബിൻ ജെഫ്രി മില്ലറെ വിശേഷിപ്പിച്ചത് .
ഏകദേശം 25 വർഷത്തോളം മാപ്പിള സമുദായത്തിൽ ജീവിച്ച അദ്ദേഹം അറബിയും മലയാളവും പഠിച്ചിട്ടുണ്ട് .
1976-ലെ മാപ്പിള ജീവിതത്തെക്കുറിച്ചുള്ള അദ്ദേഹത്തിന്റെ പഠനത്തെ ചരിത്രകാരനായ സ്റ്റീഫൻ എഫ്. ഡെയ്ൽ വിശേഷിപ്പിച്ചത് 1882 -ൽ വില്യം ലോഗൻ തന്റെ മലബാർ മാനുവൽ പൂർത്തിയാക്കിയതിനുശേഷം മാപ്പിള സമൂഹത്തിന്റെ ആദ്യത്തെ സുപ്രധാന പഠനമെന്നാണ് .
ഗ്രന്ഥങ്ങൾ മാപ്പിള മുസ്ലിംസ് ഓഫ് കേരള: എ സ്റ്റഡി ഇൻ ഇസ്‌ലാമിക് ട്രെൻഡ്‌സ് (1976) മാപ്പിള മുസ്ലിം കൾച്ചർ  (2015) മുസ്ലിംസ് ആൻഡ് ഗോസ്പൽ: ബ്രിഡ്ജിംഗ് ദി ഗ്യാപ് : എ റിഫ്ലക്ഷൻ ഓൺ ക്രിസ്ത്യൻ ഷെയറിങ് അവലംബം
റോളണ്ട് കാൾ ബാക്ക്‌ഹൗസ്
റോളണ്ട് കാൾ ബാക്ക്‌ഹൗസ് (ജനനം 18 ആഗസ്റ്റ് 1948) നോട്ടിൻഹാം സർവ്വകലാശാലയിൽ കമ്പ്യൂട്ടർസയൻസ് വിഭാഗത്തിലെ പ്രൊഫസറും ഒരു ബ്രിട്ടീഷ് കമ്പ്യൂട്ടർ ശാസ്ത്രജ്ഞനും ഗണിതജ്ഞനുമാണ്.
മുൻകാലജീവിതവും വിദ്യാഭാസവും
വടക്ക്-കിഴക്കൻ ഇംഗ്ലണ്ടിലെ വ്യാവസായികപട്ടണമായ മിഡിൽസ്ബ്രോഹിലെ തോൺട്രീ സംസ്ഥാനത്തെ പാവപ്പെട്ട ഒരു കുടുംബത്തിലാണ് ജനിച്ചത്.
1966ൽ കേംബ്രീഡ്ജിലെ ചർച്ച്‌ഹിൽ കോളേജിൽ പോകുന്നതിനു മുൻപ് 1959ൽ അദ്ദേഹം അക്‌ലാം ഹാൾ ഗ്രാമർ സ്കൂളിൽ ഒരു സ്ഥാനമുറപ്പിച്ചു(പരിഷ്ക്കരിച്ച പുതിയ പാഠ്യപദ്ധതിപ്രകാരം ആ വിദ്യാലയം അടച്ചുപുട്ടി).
ലണ്ടനിലെ ഇംപീരിയൽ കോളേജിൽ ജിം കണ്ണിംഹാമിന്റെ മേൽനോട്ടത്തിൽ അദ്ദേഹം ഡോക്റ്ററേറ്റ് പൂർത്തിയാക്കി.
Royal Aircraft Establishment (1969–1970), Heriot-Watt University (1973–1982), University of Essex (1982–1986) എന്നിവയിൽ അദ്ദേഹം ജോലി ചെയ്തു.
നോട്ടിംഹാം യൂണിവേഴ്സിറ്റിയിൽ പ്രൊഫസറാകുന്നതിനു മുൻപ്  University of Groningen (1986–90) and Eindhoven University of Technology (1990–1999) in the Netherlands എന്നിവിടങ്ങളിലെ പ്രൊഫസറായിരുന്നു അദ്ദേഹം.
ബാക്ഖൗസ് ഹിലാറിയെ വിവാഹം കഴിച്ചു.
അവർക്ക് കെവിൻ, ആൻഡ്രൂ, ഡേവിഡ് എന്നീ മൂന്ന് പുത്രന്മാരുണ്ട്.
പ്രോഗ്രാമുകൾ നിർമ്മിക്കുന്നതിലേയും അൽഗോറിതപ്രശ്നങ്ങൾ പരിഹരിക്കുന്നതിലേയും ഗണിതത്തിലാണ് അദ്ദേഹത്തിന്റെ ഗവേഷണതാൽപ്പര്യം പതിഞ്ഞിരിക്കുന്നത്.
ജാൻ എൽ. എ. വാൻ ഡി സ്നെപ്പ്സ്ക്കെട്ട് (1953-1994 ) പ്രോഗ്രാം നിർമ്മിക്കുന്നതിലെ ഗണിതത്തിലെ രണ്ട് വർഷം നീണ്ടുനിൽക്കുന്ന സമ്മേളനങ്ങൾ ആരംഭിച്ചു.
അത് ആദ്യമായി ആരംഭിച്ചത് 1989ലാണ്.
അവലംബം പ്രസിദ്ധീകരണങ്ങൾ പുസ്തകങ്ങൾ ഗ്രന്ഥപരിശോധനനടത്തിയവ തിരഞ്ഞെടുത്ത പ്രബന്ധങ്ങൾ {{ cite journal }} : Cite has empty unknown parameters: | laydate= , | trans_title= , | laysource= , and | laysummary= ( help ) {{ cite journal }} : Cite has empty unknown parameters: | laydate= , | laysource= , and | laysummary= ( help ) ; Unknown parameter | trans_title= ignored ( | trans-title= suggested) ( help ) {{ cite journal }} : Cite has empty unknown parameters: | laydate= , | trans_title= , | laysource= , and | laysummary= ( help ) {{ cite journal }} : Cite has empty unknown parameters: | laydate= , | laysummary= , and | laysource= ( help ) ; Unknown parameter | trans_title= ignored ( | trans-title= suggested) ( help ) {{ cite journal }} : Cite has empty unknown parameters: | laydate= , | laysource= , and | laysummary= ( help ) ; Unknown parameter | trans_title= ignored ( | trans-title= suggested) ( help )
സ്ക്വാഷ്
രണ്ടോ നാലോ പേർ നാലുവശവും ചുവരുള്ള കോർട്ടിൽ റാക്കറ്റും പൊള്ളയായ റബ്ബർ പന്തും ഉപയോഗിച്ചു കളിക്കുന്ന കായിക വിനോദമാണ്‌ സ്ക്വാഷ് .
പതിനെട്ടാം നൂറ്റാണ്ടിൽ ഇംഗ്ലണ്ടിൽ ആരംഭിച്ച റാക്കറ്റ്സ് എന്ന കളിയുടെ വകഭേദമാണ് സ്ക്വാഷ് .
ഇരുകളികളും പന്ത് ചുവരിലേക്ക് അടിച്ചാണ് കളിക്കുന്നത്.
സ്ക്വാഷിൽ പൊള്ളയായ റബ്ബർ പന്താണ് ഉപയോഗിക്കുന്നതെങ്കിൽ  റാക്കറ്റ്സിൽ കട്ടിയുള്ള പന്താണ് ഉപയോഗിക്കുന്നത്.
പൊള്ളയായ റബ്ബർ പന്ത് ചുവരിൽ തട്ടി ഉടക്കുമ്പോൾ ഉണ്ടാകുന്ന പാത വ്യത്യാസം കൂടുതൽ കായികാധ്വാനത്തിനും വിവിധ ഷോട്ടുകൾക്കും വഴിവെക്കുന്നു എന്ന ചിന്തയാണ് റാക്കറ്റ്സിൽ നിന്ന് സ്ക്വാഷിലേക്ക് നയിക്കുന്നത്.
ഞെരുങ്ങുക അഥവാ ഉടക്കുക എന്നർത്ഥം വരുന്ന ഇംഗ്ലീഷ് പദമാണ്‌ സ്ക്വാഷ്.
സ്ക്വാഷ് രൂപപ്പെട്ടത് 1830-ൽ  ഇംഗ്ലണ്ടിലെ ഹാരോ വിദ്യാലയത്തിലാണ്.
1864-ൽ സ്കൂൾ ഈ കായികവിനോദത്തെ അംഗീകരിക്കുകയും നാല് സ്ക്വാഷ് കോർട്ടുകൾ നിർമ്മിക്കുകയും ചെയ്തു.
1890ൽ ബ്യൂഫോർട്ട്‌ പ്രഭു രചിച്ച ദി ബാഡ്മിൻറൺ ലൈബ്രറി ഓഫ് സ്പോർട്സ് ആൻറ് പാസ്റ്റ് ടൈംസ്‌ എന്ന ഇംഗ്ലീഷ് പുസ്തകത്തിലാണ് സ്ക്വാഷിനെ കുറിച്ച് ആദ്യമായി പരാമർശിക്കുന്നത്.
എന്നാൽ ടെന്നിസിലും റാക്കറ്റ്സിലും ലോകജേതാവായിരുന്ന യൂസ്റ്റസ് മൈൽസ് ആണ് സ്ക്വാഷിനെക്കുറിച്ച് ആദ്യമായി(1901) പുസ്തകമെഴുതുന്നത്.
ആദ്യ പ്രൊഫഷണൽ സ്ക്വാഷ് ചാമ്പ്യൻഷിപ്പ് നടക്കുന്നത് 1920ൽ ഇംഗ്ലണ്ടിലാണ്.
അതിൽ ക്വീൻസ് ക്ലബ്ബിന്റെ സി.ആർ  റീഡ് ആർ.എ.സി ക്ലബ്ബിന്റെ എ.ഡബ്ല്യു.ബി ജോൺസനെ പരാജയപ്പെടുത്തി  കിരീടമണിഞ്ഞു.
കളിയുപകരണങ്ങൾ സ്ക്വാഷ് റാക്കറ്റുകൾ
പൊള്ളയായ റബ്ബർ പന്തും  റാക്കറ്റും ഗോഗ്ഗ്ൾസുമാണ് സ്ക്വാഷിൻറെ പ്രധാന കളിയുപകരണങ്ങൾ.
പ്രധാനമായും രണ്ടു തരം പന്തുകളാണ് സ്ക്വാഷിൽ ഉപയോഗിക്കുന്നത്.
രണ്ടു മഞ്ഞപ്പുള്ളികളുളള പന്തും ഒരു മഞ്ഞപ്പുള്ളിയുള്ള പന്തും.
പുള്ളികളുടെ എണ്ണവും നിറവും വേഗത്തെയാണ് സുചിപ്പിക്കുന്നത്.
പുള്ളികളുടെ എണ്ണം വേഗത്തിന് ആനുപാതികമാണ്, എന്നാൽ മഞ്ഞ നിറം വേഗക്കുറവിനെയാണ് സുചിപ്പിക്കുന്നത്.
പന്തുകളുടെ വ്യാസം 40 മില്ലീമീറ്ററും ഭാരം 24 ഗ്രാമുമാണ്.
സ്ക്വാഷ് റാക്കറ്റുകൾ ടെന്നീസ് റാക്കറ്റിനോട് സമാനമാണെങ്കിലും ആകൃതിയിൽ നേരിയ വ്യത്യാസങ്ങളുണ്ട്‌.
സ്ക്വാഷ് കോർട്ടുകളുടെ മൂന്നുവശം ഭിത്തി കൊണ്ടും ഒരു വശം മത്സരം വീക്ഷിക്കാനുള്ള പളുങ്ക് ചുവരുമാണ്.
ഒരു സിംഗിൾസ് സ്ക്വാഷ് കോർട്ടിൻറെ നീളം·വീതി·ഉയരം  9.75m·6.40m·5.64m ആണ്.
കളിക്കുന്ന വിധം ഗ്ലാസ്‌ നിർമ്മിതമായ പ്രൊഫഷണൽ സ്ക്വാഷ് കോർട്ട്
റാക്കറ്റ് സ്പിൻ വിജയിയാണ് സർവീസ് ആരംഭിക്കുക.
ഓരോ ഗെയ്മിൻറെ ആരംഭത്തിലും സെർവർ മാറുമ്പോഴും ഏതു സർവീസ് ബോക്സിൽ നിന്ന് സെർവ്വ് ചെയ്യണമെന്ന് സെർവർക്ക് തീരുമാനിക്കാം.
സെർവർ സർവീസ് നിലനിർത്തുകയാണെങ്കിൽ ഓരോ ബോക്സിൽ നിന്നും ഏകാന്തരക്രമത്തിൽ  സെർവ്വ് ചെയ്യണം.
സെർവ്വ് ചെയ്യുമ്പോൾ സെർവറുടെ പാതം സർവീസ് ബോക്സിനുള്ളിലായിരിക്കുകയും പാതങ്ങൾ ഒന്നും ബോക്സുകളുടെ അതിരിൽ തൊടാതിരിക്കുകയും വേണം.
ഓരോ റാലി ജയിക്കുന്നവർ പിന്നീട് സെർവ്വ് ചെയ്യണം.
ഒരു റാലി ജയിക്കുമ്പോൾ ജേതാവിന് ലഭിക്കുന്നത് ഒരു പോയിൻറാണ്.
അങ്ങനെ ആദ്യ പതിനൊന്ന് പോയിൻറ് നേടുന്നയാൾ ഗെയിം സ്വന്തമാക്കും.
രണ്ടു കളിക്കാർക്കും/ടീമുകൾക്കും പത്തുപോയിൻറ് വീതം ലഭിക്കുകയാണെങ്കിൽ പിന്നീട് രണ്ടു പോയിൻറ് വ്യത്യാസം വരുന്നതുവരെ ആ ഗെയിം തുടരും.
ഒരു മാച്ചിൽ അഞ്ചു ഗെയിമാണുള്ളത്‌.
ചില അവസരങ്ങളിൽ മൂന്നു ഗെയിമിൻറെ മാച്ചും നടത്താറുണ്ട്‌.
മത്സരനിയന്ത്രണം
ഒരു റഫറിയും ഒരു മാർക്കറും  ചേർന്നാണ് മത്സരം നിയന്ത്രിക്കുന്നത്‌.
മത്സരം ആരംഭിച്ചതായി പ്രഖ്യാപിക്കുകയും ഓരോ റാലിക്കും ഗെയിമിനു ശേഷവും മത്സരത്തിൻറെ പുരോഗതി വിലയിരുത്തേണ്ടതും മാർക്കറാണ്.
മാർക്കറെ തിരുത്താനുള്ള അവകാശം റഫറിക്കു മാത്രമാണുള്ളത്.
മാർക്കറുടെ തീരുമാനത്തിൽ അതൃപ്തിയുണ്ടെങ്കിൽ കളിക്കാർക്ക് റഫറിയെ സമീപിക്കാവുന്നതാണ്.
റഫറിയുടെ തീരുമാനം അന്തിമമായിരിക്കും.
മാർക്കറുടെ നിലപാടിൽ തെറ്റുണ്ടെങ്കിൽ പരാതിക്കു കാത്തുനിൽകാതെ നേരിട്ട് നടപടിയെടുക്കാനും ഇടയ്ക്ക് മത്സരം നിർത്താനും റഫറിയ്ക്ക് അധികാരമുണ്ട്‌.
മത്സരനിയന്ത്രണ സംഘടനകളും അന്താരാഷ്ട്ര മത്സരങ്ങളും ജഹാംഗീർ ഖാൻ
സ്ക്വാഷിനുവേണ്ടി രൂപീകരിച്ച ആദ്യ സംഘടന 1907-ൽ സ്ഥാപിതമായ യു.എസ്‌  സ്ക്വാഷ് റാക്കറ്റ്സ് അസോസിയേഷൻ ആണ്.
1912-ൽ നിർമ്മിച്ച ആർ.എം.എസ്‌ ടൈറ്റാനിക് എന്ന ആഡംബര കപ്പലിൽ സ്ക്വാഷ് കോർട്ടുകൾ ഉണ്ടായിരുന്നതായി പറയപ്പെടുന്നു.
1933-ൽ ഈജിപ്തുകാരനായ എഫ്.ഡി. അമ്ർ ബേ തൻറെ ആദ്യ ബ്രിട്ടീഷ്‌ ഓപ്പൺ ചാമ്പ്യൻഷിപ്പ് നേടി.
അക്കാലത്തെ സ്ക്വാഷ് ലോകചാമ്പ്യൻഷിപ്പ് എന്നറിയപ്പെട്ടിരുന്ന ടൂർണമെൻറാണ് ബ്രിട്ടീഷ്‌ ഓപ്പൺ ചാമ്പ്യൻഷിപ്പ്.
അതിനുശേഷം ഈജിപ്തും ഇംഗ്ലണ്ടും ഒരുപോലെ സ്ക്വാഷിൽ ആധിപത്യം പുലർത്തി പോരുന്നു.
പാകിസ്താനിൽ നിന്നുള്ള ജഹാംഗീർ ഖാനാണ് സ്ക്വാഷിലെ ഇതിഹാസം എന്നറിയപ്പെടുന്നത്.
അദ്ദേഹം വേൾഡ് ഓപ്പൺ ആറുവട്ടവും ബ്രിട്ടീഷ്‌ ഓപ്പൺ പത്തുവട്ടവും നേടിയിട്ടുണ്ട്.
പ്രൊഫഷണൽ സ്ക്വാഷ് അസോസിയേഷൻ (പി.എസ്‌.എ) :-  ടെന്നിസിൽ ഡബ്ല്യു.ടി.എ യ്ക്ക് സമാനമായ സ്ക്വാഷിലെ സംഘടനയാണ് പി.എസ്‌.
എ. സ്ഥാപിതമായത് 1975-ലാണ്.
എല്ലാമാസവും പി.എസ്‌.
എയിൽ അംഗമായിട്ടുള്ള കളിക്കാരുടെ പ്രകടനം വിലയിരുത്തിയുള്ള റാങ്ക് ലിസ്റ്റ് പ്രസിദ്ധീകരിക്കും.
/ref ↑ Zug, James.
"History of Squash" ↑ ↑ www.worldsquash.org/ws/rules ↑ www.worldsquash.org › Home › ABOUT WSF › History
സ്ക്രൈബസ് ഇംഗ്ലീഷ് വിലാസം https://ml.wikipedia.org/wiki/Scribus
ഗ്നൂ അനുമതിപത്രപ്രകാരം പുറത്തിറക്കിയിട്ടുള്ള ഒരു ഡിടിപി സോഫ്റ്റ്വെയറാണ് സ്ക്രൈബസ് .
ക്യൂട്ടി ടൂൾകിറ്റ് ഉപയോഗിച്ചാണിത് നിർമ്മിച്ചിട്ടുള്ളത്.
അഡോബി പേജ്മേക്കർ , ഇൻഡിസൈൻ മുതലായ സോഫ്റ്റ്വെയറുകളോട് കിടപിടിക്കുന്ന സൗകര്യങ്ങൾ ഇതിലുണ്ട് .
കേരളത്തിൽ ജനയുഗം , ദേശാഭിമാനി പത്രങ്ങൾ  സ്ക്രൈബസ്, ജിമ്പ് എന്നീ സോഫ്റ്റ് വെയറുകളുപയോഗിച്ചാണ് പത്ര രൂപ കൽപ്പന നടത്തുന്നത്.
ഗുണ വിശേഷങ്ങൾ
TIF, JPEG, വെക്ടർ ഡ്രായിങ്ങ് മുതലായവ സ്ക്രൈബസ്സിൽ നേരിട്ട് തുറന്ന് തിരുത്തുവാനും, താൾചട്ടയുടെ (Page Layout) ഭാഗമാക്കാനും സാധിക്കും.
നിറമുള്ള താളുകൾ അച്ചടിക്കുന്നതിനാവശ്യമായ CMYK നിറ മാതൃകാ പിന്തുണയും, ICC കളർ മാനേജ്മെന്റും ഇതിനുണ്ട്.
പൈത്തൺ സ്ക്രിപ്റ്റുകൾ ഉപയോഗിക്കാവുന്ന ഒരു സ്ക്രിപ്റ്റിങ്ങിം യന്ത്രവും ഇതിനുണ്ട്.
24ൽ അധികം ഭാഷകളിൽ ഈ സോഫ്റ്റ്‌വേർ ലഭ്യമാണ്.
സാധാരണ ഗതിയിൽ ഇത് ഫയലുകൾ സൂക്ഷിക്കുന്നത് sla എന്ന എക്സറ്റൻഷനോട് കൂടിയാണ്.
XMLൽ അതിഷ്ഠിതമാണ് ഈ എക്സ്റ്റൻഷൻ.
ഇൻഡിക് ഭാഷ യുണീക്കോഡ് പിന്തുണ
2012 ആഗസ്റ്റിൽ എറണാകുളം കേന്ദ്രമായി പ്രവർത്തിക്കുന്ന അനുയോജ്യ സാങ്കേതിക വിദ്യാ പ്രോത്സാഹക സംഘം സ്ക്രൈബസ്സിന് ഇന്ത്യൻ ഭാഷാ യൂണികോഡ് പിന്തുണ വികസിപ്പിച്ചെടുത്തു.
പക്ഷെ ഇത് സ്ക്രൈബസ്സിന്റെ തുടർന്നുള്ള വെർഷനുകളിൽ ഉൾച്ചേർക്കപ്പെട്ടില്ല.
ഒമാൻ സർക്കാരിന്റെ കീഴിൽ പ്രവർത്തിക്കുന്ന ഹോസ്റ്റ് ഒമാൻ എന്ന വിഭാഗം സ്ക്രൈബസ്സിന്റെ ടെക്സ്റ്റ് റെന്ററിംഗ് ഭാഗം പൊളിച്ചെഴുതുകയും സങ്കീർണ്ണ ടെക്സ്റ്റ് കാണുന്നതിനുള്ള പിൻതുണ ഉറപ്പുവരുത്തുകയും ചെയ്തു.
സ്ക്രൈബസ് 1.5.3 എന്ന വെർഷൻ മുതൽ ഇത് ലഭ്യമായി.
ഇതും കാണുക Scribus എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) കവാടം: Free software അവലംബം പുറത്തേക്കുള്ള കണ്ണികൾ Scribus Website Archived 2010-02-09 at the Wayback Machine .
Scribus Wiki in eight languages Archived 2010-06-10 at the Wayback Machine .
The main place to find user documentation Scribus developer blog Archived 2010-02-27 at the Wayback Machine .
Portable version Archived 2006-05-13 at Archive.is Scribus Malayalma Video Tutorial
സ്ക്റിലെക്സ്
ഒരു അമേരിക്കൻ ഇലക്ട്രോണിക് ഡാൻസ് സംഗീത സംവിധായകനും ഡിജെയും ഗായകനും ഗാനരചയിതാവുമാണ് സൊന്നി ജോൺ മൂർ എന്ന സ്ക്റിലെക്സ് (ജനനം ജനുവരി 15, 1988)
എംടിവിയുടെ ഇലക്ട്രോണിക് ഡാൻസ് കലാകാരൻ എന്ന വാർഷിക പുരസ്കാരം നേടിയിട്ടുള്ള  സ്ക്റിലെക്സ്.
എട്ട് ഗ്രാമി പുരസ്കാരം നേടിയിട്ടുണ്ട്.
ഇതോടെ ഏറ്റവും കൂടുതൽ ഗ്രാമി പുരസ്കാരം നേടുന്ന ഇലക്ട്രോണിക് ഡാൻസ് കലാകാരൻ എന്ന ലോക റെക്കോർഡ് സ്ക്റിലെക്സിന്റെ പേരിലാണ്.
സ്ക്ലീറിയ ഒബ്ലേറ്റ
സൈപറേസീ സസ്യകുടുംബത്തിൽപ്പെട്ട ഒരു സസ്യമാണ് സ്ക്ലീറിയ ഒബ്ലേറ്റ .
( ശാസ്ത്രീയനാമം : Scleria oblata ) പുൽമേടുകൾക്ക് ചുറ്റുമുള്ള ചതുപ്പുകളിൽ വളരുന്ന ഈ ചെടി ഇന്തോ മലീഷ്യൻ പ്രദേശങ്ങളിൽ കണ്ടു വരുന്നു.
ഒരു മീറ്റർ വരെ ഉയരത്തിൽ വളരുന്ന നേരിയ തണ്ടുള്ള ഈ ചെടിക്ക് കിഴങ്ങുകളുണ്ട്.
അവലംബങ്ങൾ ↑ https://indiabiodiversity.org/species/show/263205 ↑ http://www.theplantlist.org/tpl/record/kew-265568%5Bപ്രവർത്തിക്കാത്ത+കണ്ണി%5D
സ്ക്വയർ വൺ
ഡാനി വു സംവിധാനം ചെയ്ത 2019 ലെ അന്വേഷണാത്മക ഡോക്യുമെന്ററിയാണ് സ്ക്വയർ വൺ .
ഇത് ഗായകൻ മൈക്കൽ ജാക്സനെതിരെ 1993 ഉയർന്ന ബാല ലൈംഗിക പീഡന ആരോപണത്തെയാണ് കേന്ദ്രീകരിക്കുന്നത്   .
കേസുമായി ഏറ്റവും അടുത്ത ആളുകളുമായി അഭിമുഖത്തിലൂടെ പുതിയ  തെളിവുകളും വിവരങ്ങളും  കണ്ടെത്തുന്ന ഈ ഡോക്യുമെന്ററി ; ഇതുമായിട്ടു ബന്ധപ്പെട്ടുണ്ടായിരുന്ന കേസിലെ വിചാരണ സാക്ഷികൾ, ജാക്സന്റെ അനന്തരവൻ, 1993 ൽ പ്രോസിക്യൂട്ടറുടെ ലീഗൽ അസിസ്റ്റന്റ് എന്നിവരിൽ നിന്ന് പരസ്യമായി കേട്ടിട്ടില്ലാത്ത പ്രതികരണങ്ങൾ  എന്നിവയും പങ്കുവെക്കുന്നുണ്ട് .
ജാക്സന്റെ സമ്പൂർണ്ണ നിരപരാധിത്തിലേക്ക് വിരൽ ചൂണ്ടുന്ന ഈ ഡോക്ക്യൂമെന്ററി  ഇദ്ദേഹം  ആദ്യകാല ടാബ്ലോയിഡ് മാധ്യമങ്ങളുടെ ഇരയും അത് പോലെ അസൂയാലുവായ ഒരു പിതാവ് പണം തട്ടിയെടുക്കാൻ ശ്രമിച്ചതിന്റെ ഇരയുമാണെന്നു വാദിക്കുന്നു .
ഈ ഡോക്ക്യൂമെന്ററി ക്രൊയേഷ്യൻ , ചെക്ക് , ഇംഗ്ലീഷ് , ഫിന്നിഷ് , ഫ്രഞ്ച് , ജർമ്മൻ , ഹീബ്രു , ഹംഗേറിയൻ , ഇറ്റാലിയൻ , പോളിഷ് , ബ്രസീലിയൻ പോർച്ചുഗീസ് , യൂറോപ്യൻ പോർച്ചുഗീസ്, റഷ്യൻ , സ്പാനിഷ് , സ്വീഡിഷ് , ടർക്കിഷ് ക്രൊയേഷ്യൻ ഭാഷകളിലേക്ക് തർജ്ജമ ചെയ്യപ്പെട്ടിട്ടുണ്ട് .
ഇവാൻ ചാൻഡലർ ജാക്സനെതിരെ ഉന്നയിച്ച യഥാർത്ഥ ലൈംഗിക പീഡന ആരോപണങ്ങൾ പരിശോധിക്കുന്ന ഒരു സ്വതന്ത്ര അന്വേഷണാത്മക ഡോക്യുമെന്ററിയാണ് സ്ക്വയർ വൺ.
ഈ ചിത്രം  പീപ്പിൾസ് വി ജാക്സൺ 2003 കേസി ലെ സാക്ഷി പട്ടികയിൽ ഉൾപ്പെട്ട ബാരി റോത്ത്മാന്റെ മുൻ നിയമ സെക്രട്ടറി, ജെറാൾഡിൻ ഹ്യൂസ് അടക്കം  നാല് സ്ത്രീകൾ, ജാക്സന്റെ അനന്തരവൻ താജ് ജാക്സൻ അതുപോലെ അന്വേഷണാത്മക പത്രപ്രവർത്തകൻ ചാൾസ് തോംസൺ  എന്നിവരുമായിട്ടുള്ള  അഭിമുഖങ്ങൾ  ഉൾക്കൊള്ളുന്നു .
അന്തരിച്ച പോപ്പ് താരത്തിന്റെ സമ്പൂർണ്ണ നിരപരാധിത്വത്തിലേക്കും പകരം ആദ്യകാല ടാബ്ലോയിഡ് മാധ്യമങ്ങളുടെ ഇരയിലേക്കും വിരൽ ചൂണ്ടുന്ന ഒരു ശക്തമായ കേസ് ഈ സിനിമ നൽകുന്നു.
2019 സെപ്റ്റംബർ 28 ന് ടി‌സി‌എൽ ചൈനീസ് തിയേറ്ററിൽ‌ സ്‌ക്വയർ‌ വൺ‌ ആദ്യമായി പുറത്തിറങ്ങി.
2019 ഒക്ടോബർ 5 ന് ലണ്ടനിൽ പ്രദർശിപ്പിച്ച ഈ ചിത്രം യൂട്യൂബിൽ റിലീസ് ചെയ്തു .
2019 നവംബർ ആദ്യം ഡാനി വു ചൈനയി ൽ  വിവിധ നഗരങ്ങളിൽ ചിത്രത്തിന്റെ പ്രദർശനാർത്ഥം പര്യടനം ആരംഭിച്ചു.
ഒന്നിലധികം പ്ലാറ്റ്ഫോമുകളിൽ നല്ല പ്രതികരണം ലഭിച്ച ഈ ചിത്രം IMDb യിൽ  9.8 സ്കോറും , റോട്ടോണ് ടോമാറ്റോസിൽ 99%  പ്രേക്ഷക സ്കോറും നേടി , ഒരു നല്ല സ്കോർ ലെത്തെര്ബൊക്സദ് യിലും നല്ല പ്രതികരണം ലഭിച്ച ഈ ചിത്രത്തിന് ടോപ്പ് ഡോക്യുമെന്ററി സിനിമകൾ ഏറ്റവും ഉയര്ന്ന റേറ്റിങ്ങുള്ളത് .
അവലംബം ബാഹ്യ ലിങ്കുകൾ YouTube- ൽ സ്‌ക്വയർ വൺ IMDb- യിലെ സ്‌ക്വയർ വൺ മികച്ച ഡോക്യുമെന്ററി ഫിലിമുകളിൽ സ്ക്വയർ വൺ റോട്ടൻ ടൊമാറ്റോസിലെ സ്ക്വയർ വൺ
സ്ക്വാമസ് സെൽ കാർസിനോമ സ്ക്വാമസ്-സെൽ കാർസിനോമയുടെ പ്രധാന ഹിസ്റ്റോപത്തോളജി സവിശേഷതകൾ
സ്ക്വാമസ്-സെൽ കാർസിനോമ (എസ്സിസി), എപ്പിഡെർമോയിഡ് കാർസിനോമ എന്നും അറിയപ്പെടുന്നതും, സ്ക്വാമസ് സെല്ലുകളിൽ ആരംഭിക്കുന്ന വിവിധ തരത്തിലുള്ള ക്യാൻസറുകൾ ഉൾപ്പെടുന്നതുമാണ്.
ഇംഗ്ലീഷ്: Squamous-cell carcinoma ( SCC ) ഈ കോശങ്ങൾ ചർമ്മത്തിന്റെ ഉപരിതലത്തിലും ശരീരത്തിലെ പൊള്ളയായ അവയവങ്ങളുടെ ആവരണത്തിലും ശ്വസന, ദഹനനാളങ്ങളുടെ ആവരണത്തിലും രൂപം കൊള്ളുന്നു.
സാധാരണ തരങ്ങളിൽ താഴെ പറയുന്നവ ഉൾപ്പെടുന്നു: അന്നനാള സ്ക്വാമസ്-സെൽ കാർസിനോമ: അന്നനാളത്തിലെ ഒരു തരം അർബുദംചർമ്മ സ്ക്വാമസ് സെൽ കാർസിനോമ: ഒരു തരം ത്വക്ക് അർബുദം ശ്വാസകോശത്തിലെ സ്ക്വാമസ്-സെൽ കാർസിനോമ: ഒരു തരം ശ്വാസകോശ അർബുദം യോനിയിലെ സ്ക്വാമസ്-സെൽ കാർസിനോമ: ഒരു തരം യോനി ക്യാൻസർ തൈറോയിഡിന്റെ സ്ക്വാമസ്-സെൽ കാർസിനോമ: ഒരു തരം തൈറോയ്ഡ് കാൻസർ സിടി ഇമേജിംഗിൽ കാണുന്നത് പോലെ നാവിന്റെ വലിയ ഭാഗത്തും തലയയിലും കഴുത്തു ഉള്ള സ്ക്വമസ്-സെൽ കാർസിനോമ
"സ്ക്വാമസ്-സെൽ കാർസിനോമ" എന്ന പേര് പങ്കിടുന്നുണ്ടെങ്കിലും, വിവിധ ബോഡി സൈറ്റുകളിലെ എസ്‌സി‌സികൾക്ക് അവയുടെ അവതരിപ്പിച്ച ലക്ഷണങ്ങൾ, സ്വാഭാവിക ചരിത്രം, രോഗനിർണയം, ചികിത്സയോടുള്ള പ്രതികരണം എന്നിവയിൽ വ്യത്യാസങ്ങൾ കാണിക്കാനാകും.
സ്ഥാനത്തെ അനുസരിച്ച്
ഹ്യൂമൻ പാപ്പിലോമ വൈറസ് അണുബാധ ഓറോഫറിനക്സ്, ശ്വാസകോശത്തിന്റെ SCC കളുമായി ബന്ധപ്പെട്ടിരിക്കുന്നു വിരലുകൾ, ഗുഹ്യഭാഗങ്ങളിലും കാണപ്പെടാം തലയിലും കഴുത്തിലും
തല, കഴുത്ത് ക്യാൻസറിന്റെ (വായ, മൂക്കിലെ അറ, നാസോഫറിനക്സ്, തൊണ്ട, അനുബന്ധ ഘടനകൾ എന്നിവയുടെ അർബുദം) ഏകദേശം 90% കേസുകളും SCC മൂലമാണുണ്ടാകുന്നത്.
സ്ക്രീനിംഗ് പ്രഭാവം
ഖരവസ്തുക്കളിൽ പ്രത്യേകിച്ച് ലോഹങ്ങളിലും അർദ്ധചാലകങ്ങളിലും ഇലക്ട്രോസ്റ്റാറ്റിക് സ്ക്രീനിംഗ് അല്ലെങ്കിൽ സ്ക്രീനിംഗ് പ്രഭാവം ഖരവസ്തുവിനുള്ളിലെ ഒരു അയോണിന്റെ വൈദ്യുതമണ്ഡലത്തിലും കൂളംബ് പൊട്ടൻഷ്യലിലും കുറവു വരുത്തുന്നു.
ഷീൽഡിംഗ് പ്രഭാവത്താൽ ആറ്റത്തിനുള്ളിലേയോ അയോണിനുള്ളിലേയോ ന്യൂക്ലിയസ്സിന്റെ വൈദ്യുതപ്രഭാവത്തിൽ കുറവു വരുന്നതു പോലെ conducting solids കളിലെ അയോണുകളുടെ വൈദ്യുത മണ്ഡലങ്ങൾ conduction electrons ന്റെ ക്ലൗഡ് കൊണ്ട് വീണ്ടും കുറയുന്നു.
സ്ക്രീൻഡ് കൂളംബ് പൊട്ടൻഷ്യലിനെ ഇങ്ങനെ സൂചിപ്പിക്കാം.
V ( r ) = Z e r exp ⁡ [ − q r ] {\displaystyle V(r)={\frac {Ze}{r}}\exp[{-qr}]}